CELEX: 32011D0135
Language: sl
Date: 2011-03-01 00:00:00
Title: 2011/135/EU: Sklep Komisije z dne 1. marca 2011 o podaljšanju veljavnosti Odločbe 2009/251/ES o zahtevi, da države članice zagotovijo, da se proizvodi, ki vsebujejo biocid dimetil fumarat, ne dajo na trg ali na njem niso dostopni (notificirano pod dokumentarno številko C(2011) 1174)  Besedilo velja za EGP

2.3.2011   
            
            
               SL
            
            
               Uradni list Evropske unije
            
            
               L 57/43
            
         SKLEP KOMISIJE
   z dne 1. marca 2011
   o podaljšanju veljavnosti Odločbe 2009/251/ES o zahtevi, da države članice zagotovijo, da se proizvodi, ki vsebujejo biocid dimetil fumarat, ne dajo na trg ali na njem niso dostopni
   (notificirano pod dokumentarno številko C(2011) 1174)
   (Besedilo velja za EGP)
   (2011/135/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) ter zlasti člena 13 Direktive,
   ob upoštevanju naslednjega:
   
               (1)
            
            
               Odločba Komisije 2009/251/ES (2) zahteva, da države članice zagotovijo, da se proizvodi, ki vsebujejo biocid dimetil fumarat, ne dajo na trg ali na njem niso dostopni.
            
         
               (2)
            
            
               Odločba 2009/251/ES je bila sprejeta v skladu z določbami člena 13 Direktive 2001/95/ES, ki omejuje veljavnost Odločbe na največ eno leto, a dopušča njeno podaljšanje za dodatna obdobja, ki pa ne smejo biti daljša od enega leta.
            
         
               (3)
            
            
               Veljavnost Odločbe 2009/251/ES je bila podaljšana s Sklepom Komisije 2010/153/EU (3) za dodatno obdobje enega leta. Na podlagi pridobljenih izkušenj in ker ni trajnega ukrepa za ravnanje s potrošnikom namenjenimi proizvodi, ki vsebujejo dimetil fumarat, je treba podaljšati veljavnost Odločbe 2009/251/ES za dvanajst mesecev.
            
         
               (4)
            
            
               Zato je treba Odločbo 2009/251/ES ustrezno spremeniti.
            
         
               (5)
            
            
               Ukrepi iz tega sklepa so v skladu z mnenjem Odbora, ustanovljenega s členom 15 Direktive 2001/95/ES –
            
         SPREJELA NASLEDNJI SKLEP:
   Člen 1
   Člen 4 Odločbe 2009/251/ES se nadomesti z naslednjim:
   
      „Člen 4
      Obdobje uporabe
      Ta sklep se uporablja do 15. marca 2012.“
   
   Člen 2
   Države članice sprejmejo ukrepe, potrebne za uskladitev s tem sklepom, najpozneje do 15. marca 2011 in jih objavijo. O tem takoj obvestijo Komisijo.
   Člen 3
   Ta sklep je naslovljen na države članice.
   
      V Bruslju, 1. marca 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 11, 15.1.2002, str. 4.
   
      (2)  UL L 74, 20.3.2009, str. 32.
   
      (3)  UL L 63, 12.3.2010, str. 21.